*Жоба*

**«Қазақстан Республикасының кейбір заңнамалық актілеріне жолаушыларды автомобильмен тасымалдау саласындағы кейбір мемлекеттік функцияларды міндетті мүшелікке (қатысуға) негізделген өзін-өзі реттеуге беру мәселелері бойынша өзгерістер мен толықтырулар енгізу туралы» Қазақстан Республикасының Заңы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

## «Қазақстан Республикасындағы көлiк туралы» 1994 жылғы 21 қыркүйектегі Қазақстан Республикасының Заңына:

1. 6-бапта он екінші абзац мынадай редакцияда жазылсын:

«Қазақстан Республикасы көлiк кешенi қызметiнiң жұмысын үйлестiру және мемлекеттiк реттеу функциясын, оның ішінде көлік саласындағы міндетті мүшелікке (қатысуға) негізделген өзін-өзі реттеуді ескере отырып жүзеге асыру;»;

1. 8-бапта:

екінші абзацта «республикаішілік» деген сөз «қалалық (ауылдық), қала маңындағы, ауданішілік, ауданаралық (облысішілік қалааралық)» деген сөздермен ауыстырылсын;

мынадай мазмұндағы үшінші абзацпен толықтырылсын:

«Жолаушылар мен багажды тасымалдауды міндетті мүшелікке (қатысуға) негізделген өзін-өзі реттеу кезінде жергілікті өкілді және атқарушы органдардың өкілеттіктері Қазақстан Республикасының заңнамасында белгіленген өз құзыреті шегінде жүзеге асырылады.»;

1. мынадай мазмұндағы 25-3-баппен толықтырылсын:

«25-3-бап. Автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйымдар мүшелерінің (қатысушыларының) қызметін бақылау

1. Автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйымдардың мүшелеріне (қатысушыларына) қатысты мемлекеттік бақылауды жүзеге асыру кезінде көліктік бақылау олардың автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйымдарға мүшелігін (қатысуын) растау бөлігінде ғана жүзеге асырылады.

2. Өз мүшелерінің (қатысушыларының) қызметін бақылау автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйымдардың жарғысын, қағидалары мен стандарттарын сақтау бөлігінде бақылауды осы өзін-өзі реттейтін ұйымдар өз бетінше жүзеге асырады.

3. Автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйымдардың мүшелеріне (қатысушыларына) бақылау жүргізу тәртібі мен мерзімдері «Өзін-өзі реттеу туралы» Қазақстан Республикасының Заңына, сондай-ақ осы өзін-өзі реттейтін ұйымдардың қағидаларына сәйкес реттеледі.».

## «Автомобиль көлiгi туралы» 2003 жылғы 4 шілдедегі Қазақстан Республикасының Заңына:

1. 1-бапта:

мынадай мазмұндағы 6-3) тармақшамен толықтырылсын:

«6-3) автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйым (бұдан әрі – Автотасымалдаушылар палатасы) – автомобильмен тасымалдауды жүзеге асыратын кәсіптік қызмет субъектілерінің міндетті мүшелігіне (қатысуына) негізделген қауымдастық (одақ) нысанындағы коммерциялық емес ұйым;»;

мынадай мазмұндағы 8-1) тармақшамен толықтырылсын:

«8-1) Автотасымалдаушылар палатасының ақпараттық жүйесі – зияткерлік көлік жүйесімен интеграцияланған және Автотасымалдаушылар палатасының мүшелерін (қатысушыларын) тіркеуді, мониторингтеуді және бақылауды қамтамасыз ететін ақпараттық жүйе;»;

13) тармақша мынадай редакцияда жазылсын:

«13) жолаушылар мен багажды автомобильмен тұрақты емес тасымалдау – Автотасымалдаушылар палатасының мүшелері (қатысушылары) болып табылатын тасымалдаушылар автобустарды, шағын автобустарды пайдалана отырып жүзеге асыратын, тұрақты тасымалдауға жатпайтын тасымалдар;»;

25) тармақша мынадай редакцияда жазылсын:

«25) такси – жолаушыларды және багажды тасымалдау жөніндегі қызметтерді көрсетуге арналған жеңiл автомобиль;»;

25-2) тармақша мынадай редакцияда жазылсын:

«25-2) таксимен тасымалдаушы – интернет-платформаларды және (немесе) платформалық жұмыспен қамтудың мобильдік қосымшаларын пайдалана отырып қызметтерді көрсету немесе жұмыстарды орындау жөніндегі қызметті жүзеге асыратын жеке тұлға, жолаушыларды және багажды таксимен тасымалдау бойынша, оның ішінде басқару және техникалық пайдалану (автокөлік құралын экипажымен қоса жалға алу шарты) бойынша қызметтер көрсете отырып, автокөлік құралын жалдау (уақытша жалдау) шарты бойынша қызметтер көрсететін дара кәсіпкер немесе заңды тұлға;»;

27) тармақша мынадай редакцияда жазылсын:

«27) уәкілетті орган – автомобиль көлігі саласындағы басшылықты, оның ішінде автомобиль көлігі саласындағы өзін-өзі реттеуді ескере отырып, сондай-ақ Қазақстан Республикасының заңнамасында көзделген шекте салааралық үйлестіруді жүзеге асыратын орталық атқарушы орган;»;

1. 7-бап мынадай мазмұндағы 5 және 6-тармақтармен толықтырылсын:

«5. Автотасымалдаушылар палатасының мүшелері (қатысушылары) ғана жүзеге асыратын автомобиль көлігі саласындағы жұмыстар мен көрсетілетін қызметтер:

1) жолаушылар мен багажды тұрақты халықаралық тасымалдау;

2) жолаушылар мен багажды тұрақты облысаралық қалааралық тасымалдау;

3) жолаушылар мен багажды тұрақты емес тасымалдау;

4) таксимен тасымалдау.

6. Таксидің ақпараттық-диспетчерлік қызметтерінің, таксиге тапсырыс берудің мобильді қосымшаларының қызметтерін Автотасымалдаушылар палатасының мүшелері (қатысушылары) ғана көрсетеді.»;

1. 11-бапта:

1-тармақ мынадай редакцияда жазылсын:

«1. Автомобиль көлігі саласындағы мемлекеттік реттеу Қазақстан Республикасының автомобиль көлігі туралы заңнамасының сақталуын құқықтық қамтамасыз ету, техникалық реттеу, стандарттау, бақылауды жүзеге асыру, оның ішінде автомобиль көлігі саласындағы міндетті мүшелікке (қатысуға) негізделген өзін-өзі реттеу ескеріле отырып жүзеге асырылады.»;

мынадай мазмұндағы 2-1-тармақпен толықтырылсын:

«2-1. Автомобиль көлігі саласындағы өзін-өзі реттейтін ұйымдардың қызметін мемлекеттік бақылау Қазақстан Республикасының Кәсіпкерлік кодексіне сәйкес тексеру және профилактикалық бақылау және қадағалау жолымен жүзеге асырылады.»;

4-тармақ мынадай мазмұндағы 2-1) тармақшамен толықтырылсын:

«2-1) Автотасымалдаушылар палатасына мүшелік (қатысу) туралы ақпараттың болмауы;»;

1. 13-бапта:

4) және 5) тармақшалар алып тасталсын;

8) тармақша мынадай редакцияда жазылсын:

«8) осы Заңның 19-2-бабының 6-тармағында және 19-4-бабында белгіленген жағдайларды қоспағанда, автомобиль көлігінің жұмыс істеу тәртібін айқындайтын Қазақстан Республикасы нормативтік құқықтық актілері талаптарының сақталуын ұйымдастырады және бақылауды жүзеге асырады;»;

1. 14-бапта:

2-тармақта:

1) тармақшада «облысаралық қалааралық,» деген сөздер алып тасталсын;

3) тармақша алып тасталсын;

4) тармақша алып тасталсын;

10-1) тармақша алып тасталсын;

3-тармақта:

3) тармақша алып тасталсын;

5-2) тармақша алып тасталсын;

1. 16-бап мынадай редакцияда жазылсын:

«16-бап. Автомобиль көлiгi саласындағы рұқсаттар

Автомобиль көлігі саласындағы кәсіпкерлік қызметтің жекелеген түрлері Қазақстан Республикасының рұқсаттар және хабарламалар туралы заңнамасына сәйкес берілетін рұқсат негізінде жүзеге асырылады.»;

1. 19-1-баптың 3-тармағы мынадай редакцияда жазылсын:

«3. Уәкілетті орган орталық және жергілікті атқарушы органдармен, автомобиль көлігі саласындағы өзін-өзі реттейтін ұйымдармен өзара іс-қимыл жасайды, бірлескен бақылау шараларын қабылдайды, өзара ақпарат алмасуды қамтамасыз етеді.»;

1. 19-2-бап мынадай мазмұндағы 5-тармақпен толықтырылсын:

«5. Автотасымалдаушылар палатасының мүшелеріне (қатысушыларына) қатысты мемлекеттік бақылауды жүзеге асыру кезінде көліктік бақылау олардың Автотасымалдаушылар палатасына мүшелігін (қатысуын) растау бөлігінде ғана жүзеге асырылады.»;

1. 19-5-баптың 1-тармағының 3) тармақшасы алып тасталсын;
2. 19-6-бап мынадай мазмұндағы 4-тармақпен толықтырылсын:

«4. Осы Заңның 11-бабы 4-тармағының 2-1) тармақшасында көзделген жағдайларды қоспағанда, осы бап Автотасымалдаушылар палатасының

мүшелеріне (қатысушыларына) қолданылмайды.»;

1. 19-7-бап мынадай мазмұндағы жиырма екінші және жиырма үшінші абзацтармен толықтырылсын:

«Осы Заңның 11-бабы 4-тармағының 2-1) тармақшасында көзделген жағдайларды қоспағанда, осы бапта көзделген бақылау функцияларды Автотасымалдаушылар палатасының мүшелеріне (қатысушыларына) қолданылмайды.

Осы Заңның 11-бабы 4-тармағының 2-1) тармақшасында көзделген жағдайларды қоспағанда, Автотасымалдаушылар палатасының мүшелеріне (қатысушыларына) және Автотасымалдаушылар палатасының тізіліміне енгізілген олардың автокөлік құралдарына қатысты бақылау функцияларын осы Автотасымалдаушылар палатасы өз бетінше жүзеге асырады.»;

1. 21-бапта:

2-тармақ мынадай редакцияда жазылсын:

«2. Халықаралық және облысаралық қалааралық тасымалдауларды қоспағанда, жолаушылар мен багажды автомобильмен тұрақты тасымалдауларды көрсетілген жолаушылар мен багажды тасымалдаулар маршруттарына қызмет көрсету құқығына конкурста жеңiп алған және тасымалдаушылар мен тиiстi жергiлiктi атқарушы органдар не уәкілетті ұйымдар арасында жасалатын шарттар негiзiнде оларға қызмет көрсету құқығына куәлік алған тасымалдаушылар жүзеге асырады.»;

мынадай мазмұндағы 2-1-тармақпен толықтырылсын:

«2-1. Жолаушылар мен багажды тұрақты халықаралық, тұрақты облысаралық қалааралық тасымалдауды ұйымдастыру және олар бойынша маршруттарды тасымалдаушылар арасында бөлу тәртібі Автотасымалдаушылар палатасының қағидалары мен стандарттарында регламенттеледі.»;

3-тармақ мынадай редакцияда жазылсын:

«3. Жолаушылар мен багажды тұрақты қалалық (ауылдық), қала маңындағы, ауданішілік, ауданаралық (облысішілік қалааралық) автомобильмен тасымалдау маршруттары тасымалдаушылар арасында конкурстық негізде бөлінеді. Конкурсқа жеке маршрут та, бір лотпен бірнеше маршрут та қойылуы мүмкін.»;

7-тармақ мынадай редакцияда жазылсын:

«7. Автотасымалдаушылар палатасының қағидалары мен стандарттарында көзделген жағдайларды қоспағанда, маршрутқа (маршруттарға) қызмет көрсету құқығын үшінші тарапқа беруге жол берілмейді.»;

1. 22-бапта:

2-тармақтың 5-1) тармақшасында «, халықаралық және облысаралық тасымалдауды жүзеге асыру кезінде уәкілетті органның диспетчерлік жүйесіне» деген сөздер алып тасталсын;

мынадай мазмұндағы 4-тармақпен толықтырылсын:

«4. Жолаушылар мен багажды тұрақты халықаралық, тұрақты облысаралық қалааралық тасымалдауды, жолаушылар мен багажды тұрақты емес тасымалдауды, таксимен тасымалдауды жүзеге асыратын тасымалдаушылар Автотасымалдаушылар палатасының мүшелері (қатысушылары) болуға және өздері мүшелері (қатысушылары) болып табылатын Автотасымалдаушылар палатасының қағидалары мен стандарттарының орындалуын қамтамасыз етуге міндетті.»;

1. 23-бапта:

тақырыптағы «республикаішілік» деген сөз «қалалық (ауылдық), қала маңындағы, ауданішілік, ауданаралық (облысішілік қалааралық)» деген сөздермен ауыстырылсын;

1, 2 және 3-тармақтарда «республикаішілік» деген сөз «қалалық (ауылдық), қала маңындағы, ауданішілік, ауданаралық (облысішілік қалааралық)» деген сөздермен ауыстырылсын;

4-тармақтың 2) тармақшасы мынадай редакцияда жазылсын:

«2) жолаушылар мен багажды тұрақты халықаралық және облысаралық қалааралық тасымалдаудағы маршруттарды қоспағанда, автобустар, шағын автобустар және троллейбустар қозғалысының белгіленген кестесінің сақталуын бақылауды жүзеге асыруға міндетті.»;

1. 24-бап мынадай редакцияда жазылсын:

«24-бап. Жолаушыларды және багажды автомобильмен тұрақты емес тасымалдауды жүзеге асыру

Жолаушылар мен багажды автомобильмен тұрақты емес тасымалдауды ұйымдастыру тәртібі Автотасымалдаушылар палатасының қағидаларымен және стандарттарымен регламенттеледі.»;

1. 26-бапта:

1-тармақ мынадай редакцияда жазылсын:

«1. Интернет-платформаларды және (немесе) платформалық жұмыспен қамтудың мобильдік қосымшаларын пайдалана отырып қызметтер көрсету немесе жұмыстар орындау жөніндегі қызметті жүзеге асыратын жеке тұлғалар, дара кәсіпкерлер немесе заңды тұлғалар таксимен тасымалдаушы ретінде қызметті жүзеге асыруды бастар алдында Автотасымалдаушылар палатасының мүшелері (қатысушылары) болуға міндетті.»;

2-тармақта:

1. тармақша мынадай редакцияда жазылсын:

«1) Автотасымалдаушылар палатасының қағидалары мен стандарттарына сәйкес жабдықталған жолаушылар мен багажды тасымалдау үшін таксиді пайдалануға;»;

мынадай мазмұндағы 7-1) тармақшамен толықтырылсын:

«7-1) өздері мүшелері (қатысушылары) болып табылатын Автотасымалдаушылар палатасының қағидалары мен стандарттарын орындауға;»;

4-тармақ мынадай редакцияда жазылсын:

«4. Таксимен тасымалдаушы болып табылмайтын өзге де тұлға құратын ақпараттық-диспетчерлік такси қызметі, сондай-ақ таксиге тапсырыс берудің мобильдік қосымшаларының қызметтерін көрсететін тұлғалар Автотасымалдаушылар палатасының мүшелері (қатысушылары) болып табылатын, оның ішінде таксиге тапсырыс берудің мобильдік қосымшасы арқылы жасалған автокөлік құралын экипажымен қоса жалға алу шарты бойынша таксимен тасымалдауды жүзеге асыратын таксимен тасымалдаушылармен ғана қызмет көрсету жөнінде шарт жасасады және таксимен тасымалдауды жүзеге асыру кезінде таксимен тасымалдаушы осы баптың 2-тармағы бірінші бөлігінің 5) және 8) тармақшаларының талаптарын орындаған жағдайда, өз қызметтерін көрсетеді.

Автотасымалдаушылар палатасының мүшелері (қатысушылары) болып табылатын такси тасымалдаушылары туралы мәліметтер осы Автотасымалдаушылар палатасының интернет-ресурсында орналастырылады және ақпараттық-диспетчерлік такси қызметтерінің ақпараттық жүйелерімен, таксиге тапсырыс берудің мобильдік қосымшаларымен үндестіріледі (интеграцияланады).»;

6-тармақта «Жолаушылар мен багажды автомобиль көлігімен тасымалдау қағидаларына» деген сөздер «Автотасымалдаушылар палатасының қағидалары мен стандарттарына» деген сөздермен ауыстырылсын;

1. 29-бапта:

2), 3) және 4) тармақшалар мынадай редакцияда жазылсын:

«2) жолаушылар мен багажды қалалық (селолық), қала маңындағы, ауданішілік, ауданаралық (облысішілік қалааралық) автомобильмен тұрақты тасымалдауды ұйымдастыру және жүзеге асыру, жолаушылар мен багажды қалалық (селолық), қала маңындағы, ауданішілік, ауданаралық (облысішілік қалааралық) автомобильмен тұрақты тасымалдау маршруттарының ашылу және жабылу тәртібі, тасымалдаулардың көрсетілген түрлерін орындау үшін пайдаланылатын автобустардың, троллейбустардың, шағын автобустардың санитариялық жай-күйіне, сыртқы безендірілуіне және жабдықталуына қойылатын талаптар;

3) жолаушылар мен багажды автомобильмен тұрақты қалалық (ауылдық), қала маңындағы, ауданішілік, ауданаралық (облысішілік қалааралық) тасымалдау маршруттарына қызмет көрсету құқығына конкурстарды ұйымдастыру және өткізу тәртібі;

4) қалалық (ауылдық), қала маңындағы, ауданішілік, ауданаралық (қалааралық облысішілік) маршруттарға қызмет көрсету құқығына куәлік беру, тоқтата тұру және кері қайтарып алу тәртібі мен шарттары, оны беруден бас тарту шарттары мен негіздері, сондай-ақ нысаны;»;

мынадай мазмұндағы 2-2) тармақшамен толықтырылсын:

«2-2) автомобиль көлігі саласындағы міндетті мүшелікке (қатысуға) негізделген өзін-өзі реттеуді және халықаралық шарттарды ескере отырып, жолаушылар мен багажды автомобильмен тұрақты халықаралық тасымалдауды ұйымдастыру тәртібі;»;

мынадай мазмұндағы 4-1) және 4-2) тармақшалармен толықтырылсын:

«4-1) жолаушылар мен багажды тұрақты халықаралық және облысаралық қалааралық автомобильмен тасымалдау маршруттарының тізілімін жүргізу тәртібі;

4-2) уәкілетті органның жолаушылар мен багажды автомобильмен халықаралық және облысаралық қалааралық тұрақты тасымалдау маршруттарының жиынтық тiзiлiмiн жүргізу тәртібі;»;

6), 7) және 8) тармақшалар алып тасталсын;

14) тармақша алып тасталсын;

1. мынадай мазмұндағы 3-1-тараумен толықтырылсын:

«3-1-тарау. Міндетті мүшелікке (қатысуға) негізделген автомобиль көлігі саласындағы өзін-өзі реттеу

29-1-бап. Жалпы ережелер

1. Автотасымалдаушылар палатасы мүшелік (қатысу) шарттарында:

1) жолаушылар мен багажды тұрақты халықаралық тасымалдауды жүзеге асыратын автокөлік құралдарының кемінде үштен бірінің иегері болып табылатын кемінде жиырма тасымалдаушыны;

2) жолаушылар мен багажды облысаралық қалааралық тұрақты тасымалдауды жүзеге асыратын автокөлік құралдарының кемінде үштен бірінің иегері болып табылатын кемінде елу тасымалдаушыны;

3) жолаушылар мен багажды тұрақты емес тасымалдауды жүзеге асыратын автокөлік құралдарының кемінде үштен бірінің иегері болып табылатын кемінде жүз тасымалдаушыны;

4) таксимен тасымалдауды жүзеге асыратын автокөлік құралдарының кемінде оннан бір бөлігінің иегері болып табылатын кемінде екі жүз тасымалдаушыны біріктіреді.

Автотасымалдаушылар палатасы осы баптың 1-тармағында көрсетілген тасымалдаудың барлық түрлерін жүзеге асыратын тасымалдаушыларды, сондай-ақ ақпараттық-диспетчерлік такси қызметтерінің, таксиге тапсырыс берудің мобильдік қосымшаларының қызметтерін көрсететін жеке және (немесе) заңды тұлғаларды біріктіруге тиіс.

2. Жолаушылар мен багажды тұрақты халықаралық, тұрақты облысаралық қалааралық тасымалдауды, жолаушылар мен багажды тұрақты емес тасымалдауды, таксимен тасымалдауды жүзеге асыратын тасымалдаушылар бір ғана Автотасымалдаушылар палатасының мүшелері (қатысушылары) бола алады.

3. Автотасымалдаушылар палатасының қызметі осы Заңмен, өзге де

заңдармен, сондай-ақ осы Автотасымалдаушылар палатасының жарғысымен, қағидаларымен және стандартымен реттеледі.

4. Автотасымалдаушылар палатасына мүшелікке (қатысуға) ие болу және одан айырылу шарттары мен тәртібі осы Автотасымалдаушылар палатасының жарғысында айқындалады.

5. Автотасымалдаушылар палатасының мүшелері (қатысушылары) жеке және заңды тұлғаның дербестігі мен құқықтарын сақтайды.

6. Автотасымалдаушылар палатасының құрылтайшылары мен мүшелері (қатысушылары) осы Автотасымалдаушылар палатасының жарғысында көзделген құқықтарға ие және міндеттерді атқарады.

29-2-бап. Автомобиль көлігі саласындағы өзін-өзі реттейтін ұйымдардың тізілімі

1. Автотасымалдаушылар палатасын құру және оның қызметін тоқтату «Өзін-өзі реттеу туралы» Қазақстан Республикасы Заңының ережелерімен

реттеледі.

2. Автотасымалдаушылар палатасының қызметін бастау үшін уәкілетті органға жіберілген бұл туралы хабарлама негіз болып табылады.

Хабарламаны жіберу «Рұқсаттар және хабарламалар туралы» Қазақстан Республикасының Заңына сәйкес жүзеге асырылады.

Хабарлама жіберілгеннен кейін екі ай ішінде Автотасымалдаушылар палатасының уәкілетті органға мынадай құжаттарды ұсынады:

1) «Өзін-өзі реттеу туралы» Қазақстан Республикасының Заңында көзделген мәліметтерді қамтитын Автотасымалдаушылар палатасының

жарғысы;

2) Автотасымалдаушылар палатасының қағидалары мен стандарттары;

3) Автотасымалдаушылар палатасында тұтынушылар алдында мүліктік жауапкершілікті қамтамасыз етудің, оның мүшелері (қатысушылары) өндірген тауарлардың (жұмыстардың, көрсетілетін қызметтердің) және өзге де тұлғалардың бір немесе бірнеше тәсілдерінің болуын растайтын жағдайларда жүзеге асырылады.

4) Автотасымалдаушылар палатасының осы Заңның 29-1-бабының 1, 2 және 3-тармақтарының талаптарына сәйкестігін растау үшін Автотасымалдаушылар палатасы мүшелерінің (қатысушыларының) тізімі.

3. Автотасымалдаушылар палатасы берген құжаттар осы баптың   
2-тармағының талаптарына сәйкес келмеген және (немесе) дәйексіз ақпарат ұсынылған кезде, осы Автотасымалдаушылар палатасы уәкілетті органмен автомобиль көлігі саласындағы өзін-өзі реттейтін ұйымдардың тізілімінен шығарылады.

4. Автотасымалдаушылар палатасының мүшелері (қатысушылары) болып табылатын және тұрақты халықаралық, тұрақты облысаралық қалааралық, тұрақты емес тасымалдауды, сондай-ақ таксимен тасымалдауды жүзеге асыратын тасымалдаушылардың кінәсі бойынша әрбір тасымалдаудың түрі бойынша рейс алдында медициналық қарап-тексеруді, жүргізушілерінің еңбек және демалыс режимін сақтауды, сондай-ақ автокөлiк құралдарының рейс (ауысым) алдында техникалық қарап-тексерудің өткізілуін қамтамасыз ету бойынша міндеттерді орындамауына байланысты күнтізбелік бір жыл ішінде адам құрбандары бар үш және одан астам жол көлік оқиғалары болған кезде, осы Автотасымалдаушылар палатасы уәкілетті органмен автомобиль көлігі саласындағы өзін-өзі реттейтін ұйымдардың тізілімінен шығарылады.

5. Автомобиль көлігі саласындағы өзін-өзі реттейтін ұйымдардың тізілімінен шығарылған кезде уәкілетті орган хабарлама жіберушіні немесе Автотасымалдаушылар палатасын алып тастау себептерін көрсете отырып, бес жұмыс күні ішінде хабардар етеді.

29-3-бап. Автотасымалдаушылар палатасына жарналар

1. Кіру жарнасының мөлшері мүшелік жарнаның мөлшерінен аспауы тиіс.

Жарналар Автотасымалдаушылар палатасының меншігі болып табылады, оларды жинау мөлшері мен тәртібі Автотасымалдаушылар палатасының жарғысында белгіленеді.

2. Ай сайынғы мүшелік жарналардың мөлшері:

жолаушылар мен багажды тұрақты халықаралық, тұрақты облысаралық қалааралық тасымалдауды, жолаушылар мен багажды тұрақты емес тасымалдауды жүзеге асыратын тасымалдаушылар үшін - әрбір автокөлік құралы үшін автокөлік құралының жолаушылар сыйымдылығына байланысты тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде екі еселенген мөлшерінде және жеті еселенген мөлшерінен аспайды;

таксимен тасымалдаушылар үшін - әрбір автокөлік құралы үшін аумақтық-әкімшілік бөлініске байланысты тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде үштен бір бөлігі мөлшерінде және екі еселенген мөлшерінен аспайды;

ақпараттық-диспетчерлік такси қызметтерінің, таксиге тапсырыс берудің мобильдік қосымшаларының қызметтерін көрсететін заңды және (немесе) жеке тұлғалар үшін қызмет көрсетілетін таксилердің орташа айлық санына қарай:

он мыңға дейінгі автокөлік құралдарына қызмет көрсету кезінде – тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде екі еселенген мөлшерінде және бес еселенген мөлшерінен аспайды;

он мыңнан бастап елу мыңға дейінгі автокөлік құралдарына қызмет көрсету кезінде – тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде бес еселенген мөлшерінде және жетпіс еселенген мөлшерінен аспайды;

елу мыңнан бастап жүз мыңға дейінгі автокөлік құралдарына қызмет көрсету кезінде – тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде жетпіс еселенген мөлшерінде және үш жүз еселенген мөлшерінен аспайды;

жүз мыңнан астам автокөлік құралдарына қызмет көрсету кезінде – тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде үш жүз еселенген мөлшерінде және жеті жүз еселенген мөлшерінен аспайды.

29-4-бап. Автотасымалдаушылар палатасының мүліктік жауапкершілігі

1. Өзінің мүліктік жауапкершілігін және өз мүшелерінің (қатысушыларының) тапсырыс берушілер мен үшінші тұлғалар алдындағы мүліктік жауапкершілігін қамтамасыз ету үшін Автотасымалдаушылар палатасы мынадай тәсілдердің бірін қолданады:

1) осы Заңның 18-бабының 1 және 2-тармақтарында көзделген автомобиль көлігі саласындағы міндетті сақтандыру;

2) Автотасымалдаушылар палатасының мүшелерін (қатысушыларын) мүліктік жауапкершілікке тарту;

3) Қазақстан Республикасының заңдарында көзделген мүліктік жауапкершілікті қамтамасыз етудің өзге де тәсілдерін пайдалану.

2. Мүліктік жауапкершілікті қамтамасыз ету шараларын пайдалану тәртібі, егер Қазақстан Республикасының заңдарында немесе оның жарғысында өзгеше көзделмесе, Автотасымалдаушылар палатасы мүшелерінің (қатысушыларының) жалпы жиналысы бекіткен Автотасымалдаушылар палатасының қағидаларында айқындалады.

29-5-бап. Автотасымалдаушылар палатасының басқару органдары

1. Автотасымалдаушылар палатасының жоғары басқару органы оның мүшелерінің (қатысушыларының) жалпы жиналысы болып табылады.

2. Автотасымалдаушылар палатасының атқарушы органы оның мүшелерінің (қатысушыларының) жалпы жиналысы сайлаған төраға мен

басқарма мүшелерінен тұрады.

3. Автотасымалдаушылар палатасы мүшелерінің (қатысушыларының) жалпы жиналысының, алқалы басқару органының, тексеру комиссиясының, төрағасының және басқарманың құзыреттері оның жарғысында регламенттеледі.

4. Автотасымалдаушылар палатасы мүшелерінің (қатысушыларының) жалпы жиналысының құзыретіне:

1) Автотасымалдаушылар палатасының жарғысын қабылдау, оған өзгерістер мен толықтырулар енгізу;

2) Автотасымалдаушылар палатасының алқалы басқару органының мүшелерін, төрағасын, басқарма мүшелерін және тексеру комиссиясын сайлау және мерзімінен бұрын кері қайтарып алу;

3) Автотасымалдаушылар палатасы қызметінің негізгі бағыттарын анықтау;

4) Автотасымалдаушылар палатасының мүшелері (қатысушылары) Автотасымалдаушылар палатасының қағидалары мен стандарттарының талаптарын, Автотасымалдаушылар палатасына мүшелік (қатысу) шарттарын бұзғаны туралы істерді қарау тәртібін, ықпал ету шараларын, оларды қолдану тәртібі мен негіздерін бекіту, мүліктік жауапкершілікті қамтамасыз ету тәсілдерін айқындау;

5) Автотасымалдаушылар палатасына кіру және мүшелік жарналардың мөлшерін белгілеу;

6) Автотасымалдаушылар палатасының қағидалары мен стандарттарын бекіту;

7) Автотасымалдаушылар палатасының бюджетін бекіту кіреді.

Автотасымалдаушылар палатасының жарғысында шешімдер қабылдау жалпы жиналыстың айрықша құзыретіне жатқызылған өзге де мәселелер көзделуі мүмкін.

5. Автотасымалдаушылар палатасы мүшелерінің (қатысушыларының) жалпы жиналысын шақырудың тәртібі мен мерзімдері оның жарғысында айқындалады.

6. Алқалы басқару органының мүшелері Автотасымалдаушылар палатасының құрылтайшылары, Қазақстан Республикасының Ұлттық кәсіпкерлер палатасының өкілдері және Автотасымалдаушылар палатасы мүшелерінің (қатысушыларының) жалпы жиналысы сайлаған басқа да адамдар болып табылады.

7. Автотасымалдаушылар палатасының төрағасы мен басқарма мүшелері кемінде үш жыл мерзімге сайланады.

8. Автотасымалдаушылар палатасының төрағасы болып алқалы басқару органы мүшелерінің бірі таңдалады.

29-6-бап. Автотасымалдаушылар палатасының құқықтары мен міндеттері

1. Автотасымалдаушылар палатасы:

1) Қазақстан Республикасының заңнамасында белгіленген тәртіппен

Автотасымалдаушылар палатасының, оның мүшелерінің (қатысушыларының) құқықтары мен заңды мүдделерін бұзатын не осындай бұзушылыққа қауіп төндіретін мемлекеттік билік және жергілікті өзін-өзі басқару органдарының, қоғамдық бірлестіктердің, ұйымдардың, лауазымды адамдардың, мемлекеттік қызметшілердің актілеріне, шешімдеріне және (немесе) әрекеттеріне (әрекетсіздігіне) өз атынан дау айтуға;

2) мемлекеттік құпияларды, коммерциялық және заңмен қорғалатын өзге де құпияны құрайтын мәліметтерді қоспағанда, мемлекеттік билік және жергілікті өзін-өзі басқару органдарынан Қазақстан Республикасының заңнамасында белгіленген тәртіппен Автотасымалдаушылар палатасының өзіне жүктелген функцияларды орындау үшін қажетті ақпаратты сұратуға және осы органдардан алуға;

3) халықаралық ұйымдарға қосылуға;

4) Қазақстан Республикасының заңдарында тыйым салынбаған басқа көздерден кіру жарналарын, мүшелік жарналарды жинауға және Автотасымалдаушылар палатасының мүлкін қалыптастыруға;

5) осы Заңда, Автотасымалдаушылар палатасының жарғысында немесе Автотасымалдаушылар палатасы мүшелерінің (қатысушыларының) жалпы жиналысының шешімімен бекітілген өзге де құжатта көзделген негіздер бойынша Автотасымалдаушылар палатасына мүшелікті (қатысуын) тоқтата тұруға және тоқтатуға;

6) осы Заңда, Қазақстан Республикасының өзге де заңдарында және Автотасымалдаушылар палатасының жарғысында көзделген өзге де құқықтарды жүзеге асыруға құқылы.

2. Автотасымалдаушылар палатасы:

1) уәкілетті органға қызметті жүзеге асырудың басталғаны туралы хабарлама беруге;

2) Автотасымалдаушылар палатасының интернет-ресурсында орналастырылатын Автотасымалдаушылар палатасы мүшелерінің (қатысушыларының) тізілімін жүргізуге;

3) Автотасымалдаушылар палатасының интернет-ресурсында жыл сайынғы есепті орналастыру арқылы мүшелерді (қатысушыларды) ақшаның түсуі және жұмсалуы туралы хабардар етуге;

4) мүшелерінің (қатысушыларының) тәртіптік теріс қылықтары туралы материалдарды қарауға және кінәлі адамдарға жаза қолдануға;

5) мүшелерінің (қатысушыларының) әдеп қағидаларын қабылдауға;

6) кейіннен Қазақстан Республикасының заңдарында, Автотасымалдаушылар палатасының жарғысында немесе Автотасымалдаушылар палатасы мүшелерінің (қатысушыларының) жалпы жиналысының шешімімен бекітілген өзге де құжатта белгіленген тәртіппен реттеуші мемлекеттік органдарға ұсына отырып, есептер нысанында Автотасымалдаушылар палатасына өздері ұсынатын ақпарат негізінде өз мүшелерінің (қатысушыларының) қызметіне талдау жасауды жүзеге асыруға міндетті.

Қазақстан Республикасының заңдарында және Автотасымалдаушылар

палатасының жарғысында Автотасымалдаушылар палатасының өзге де міндеттері белгіленуі мүмкін.

3. Автотасымалдаушылар палатасының өзін-өзі реттеуде мүдделер қақтығысының туындауына әкеп соғатын қызметті жүзеге асыруға және іс-әрекеттер жасауға құқылы емес.

Өзін-өзі реттеудегі мүдделер қақтығысының алдын алу немесе реттеу жөніндегі шаралар Автотасымалдаушылар палатасының жарғысында, қағидаларында және стандарттарында белгіленеді.

29-7-бап. Автотасымалдаушылар палатасының құзыреті

Автотасымалдаушылар палатасы:

1) жолаушылар мен багажды автомобильмен тұрақты халықаралық тасымалдауды ұйымдастырады, көрсетілген тасымалдау маршруттары бойынша қозғалыс кестесін келіседі;

2) Автотасымалдаушылар палатасының қағидалары мен стандарттарында көзделген тәртіппен жолаушылар мен багажды тұрақты облысаралық қалааралық тасымалдауды ұйымдастырады;

3) шет мемлекеттердің құзыретті органдарымен келісім бойынша жолаушылар мен багажды тұрақты халықаралық тасымалдау бойынша қозғалыс маршруттары мен кестелерін бекітеді;

4) жолаушылар мен багажды автомобильмен халықаралық және облысаралық қалааралық тұрақты тасымалдау маршруттарының тiзiлiмiн жүргiзедi;

5) жолаушылар мен багажды автомобильмен тұрақты емес тасымалдауды ұйымдастырады;

6) жолаушылар мен багажды таксимен тасымалдауды ұйымдастырады;

7) өз мүшелерінің (қатысушыларының) қызметіне, олардың Қазақстан Республикасының заңнамасын, Автотасымалдаушылар палатасының жарғысын, қағидалары мен стандарттарын, Автотасымалдаушылар палатасына мүшелік (қатысу) шарттарын сақтау бөлігінде бақылауды жүзеге асырады;

8) Автотасымалдаушылар палатасының ақпараттық жүйесін құруды және жұмыс істеуін қамтамасыз етеді;

9) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.».

## «Қазақстан Республикасы астанасының мәртебесі туралы» 2007 жылғы 21 шілдедегі Қазақстан Республикасының Заңына:

1. мынадай мазмұндағы 14-1-баппен толықтырылсын:

«14-1-бап. Өзін-өзі реттеу кезінде автомобиль көлігімен жолаушылар мен багажды тасымалдау ерекшеліктері

1. Автомобиль көлігі саласындағы міндетті мүшелікке (қатысуға) негізделген өзін-өзі реттейтін ұйымның мүшелері (қатысушылары) болып табылатын тасымалдаушылардың астанада жолаушыларменбагажды

тасымалдаудың ерекше шарттары «Автомобиль көлігі туралы» Қазақстан

Республикасының Заңында айқындалады.».

## «Рұқсаттар және хабарламалар туралы» 2014 жылғы 16 мамырдағы Қазақстан Республикасының Заңына:

1. 36-баптың 6-тармағы алып тасталсын;
2. 1-қосымшада 75-жол алып тасталсын;
3. 2-қосымшада 258-жол алып тасталсын;
4. 2-қосымшада 260-жол мынадай редакцияда жазылсын:

«

|  |  |  |  |
| --- | --- | --- | --- |
| 260. | Жолаушыларды және багажды тұрақты қалалық (ауылдық), қала маңындағы, ауданішілік, ауданаралық (облысішілік қалааралық) автомобильмен тасымалдау маршруттарына қызмет көрсету құқығына куәлік беру | Жолаушыларды және багажды тұрақты қалалық (ауылдық),  қала маңындағы, ауданішілік, ауданаралық (облысішілік қалааралық) автомобильдік тасымалдау маршруттарына қызмет көрсету құқығына куәлік |  |

»;

1. 3-қосымшада 15-тармақ алып тасталсын.

5. «Қазақстан Республикасының кейбір заңнамалық актілеріне әлеуметтік қамсыздандыру мәселелері бойынша өзгерістер мен толықтырулар енгізу туралы» 2023 жылғы 20 сәуірдегі Қазақстан Республикасының Заңына:

28-тармақта:

1. 1) тармақшаның алтыншы абзацы мынадай редакцияда жазылсын:

«25-2) таксимен тасымалдаушы – интернет-платформаларды және (немесе) платформалық жұмыспен қамтудың мобильдік қосымшаларын пайдалана отырып қызметтерді көрсету немесе жұмыстарды орындау жөніндегі қызметті жүзеге асыратын жеке тұлға, жолаушыларды және багажды таксимен тасымалдау бойынша, оның ішінде басқару және техникалық пайдалану (автокөлік құралын экипажымен қоса жалға алу шарты) бойынша қызметтер көрсете отырып, автокөлік құралын жалдау (уақытша жалдау) шарты бойынша қызметтер көрсететін дара кәсіпкер немесе заңды тұлға;»;

1. 2) тармақша алып тасталсын;
2. 3) тармақшасында:

екінші және үшінші абзацтар алып тасталсын;

алтыншы абзац мынадай редакцияда жазылсын:

«1) интернет-платформаларды және (немесе) платформалық жұмыспен қамтудың мобильдік қосымшаларын пайдалана отырып қызметтер көрсету немесе жұмыстар орындау жөніндегі қызметті жүзеге асыратын жеке тұлғалардың тасымалдауларды жүзеге асыруын қоспағанда, Автотасымалдаушылар палатасының қағидалары мен стандарттарына сәйкес жабдықталған таксиді жолаушылар мен багажды тасымалдау үшін пайдалануға;»;

он бірінші, он екінші, он үшінші және он төртінші абзацтар алып тасталсын;

1. 4) тармақшаның төртінші абзацы мынадай редакцияда жазылсын:

«Автокөлік құралын жалдау шарты бойынша Автотасымалдаушылар палатасының мүшелері (қатысушылары) болып табылатын дара кәсіпкер немесе заңды тұлға жеке тұлғаға жеңіл автокөлік береді.».

2-бап.

1. Осы Заң 2025 жылғы 1 қаңтардан бастап қолданысқа енгізілетін   
1-баптың 2-тармағы 1) тармақшасының алтыншы, жетінші, сегізінші, тоғызыншы, оныншы және он бірінші абзацтарын, 5) тармақшасының бесінші, алтыншы, жетінші, сегізінші және тоғызыншы абзацтарын, 6) тармақшасын,   
15) тармақшасын, 16) тармақшасын, 17) тармақшасының он бірінші және он екінші абзацтарын, 18) тармақшасының жетінші, сегізінші, сексен бесінші және сексен алтыншы абзацтарын, 4-тармағының 1), 2) және 5) тармақшаларын қоспағанда, алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

2. «Автомобиль көлiгi туралы» 2003 жылғы 4 шілдедегі Қазақстан Республикасы Заңының 7-бабы 5 және 6-тармақтарының қолданысы 2025 жылғы 1 қаңтарға дейін тоқтатыла тұрсын, тоқтатыла тұру кезеңінде 5-тармақ мынадай редакцияда қолданылады деп белгіленсін:

«5. Автотасымалдаушылар палатасының мүшелері (қатысушылары) ғана жүзеге асыратын автомобиль көлігі саласындағы жұмыстар мен көрсетілетін қызметтер:

1) жолаушылар мен багажды тұрақты халықаралық тасымалдау;

2) жолаушылар мен багажды тұрақты облысаралық қалааралық тасымалдау.».

3. «Автомобиль көлiгi туралы» 2003 жылғы 4 шілдедегі Қазақстан Республикасы Заңының 22-бабы 4-тармағының қолданысы 2025 жылғы 1 қаңтарға дейін тоқтатыла тұрсын, тоқтатыла тұру кезеңінде осы тармақ мынадай редакцияда қолданылады деп белгіленсін:

«4. Жолаушылар мен багажды тұрақты халықаралық, тұрақты облысаралық қалааралық тасымалдауды жүзеге асыратын тасымалдаушылар Автотасымалдаушылар палатасының мүшелері (қатысушылары) болуға және өздері мүшелері (қатысушылары) болып табылатын Автотасымалдаушылар палатасының қағидалары мен стандарттарының орындалуын қамтамасыз етуге міндетті.».

4. Осы Заң қолданысқа енгізілген күннен бастап күнтізбелік жүз жиырма күн немесе бірінші Автотасымалдаушылар палатасы тіркелген күннен бастап күнтізбелік алпыс күн ішінде, қай күннің кешірек келуіне қарай, жолаушыларды

және багажды тұрақты облысаралық қалааралық тасымалдауды жүзеге асыратын тасымалдаушылар бұдан бұрын жергілікті атқарушы органдармен жасасқан шарттардың қолдану мерзімінде өздері мүшелері (қатысушылары) болып табылатын Автотасымалдаушылар палатасымен осы тасымалдауға қызмет көрсетуге жаңа шарттар жасасуға тиіс.

5. Осы баптың 4-тармағына сәйкес шартты жасасқанға дейінгі кезеңде тұрақты облысаралық қалааралық тасымалдауды жүзеге асыратын тасымалдаушылар жергілікті атқарушы органдармен жасасқан шарттар бойынша өзіне бұрын қабылданған міндеттемелерге сәйкес осы тасымалдауға қызмет көрсетуді қамтамасыз етуге міндетті.

6. Осы Заң қолданысқа енгізілген күннен бастап күнтізбелік жүз жиырма күн немесе бірінші Автотасымалдаушылар палатасы тіркелген күннен бастап күнтізбелік алпыс күн өткеннен кейін, қай күннің кешірек келуіне қарай, жолаушыларды және багажды тұрақты облысаралық қалааралық автомобильдік тасымалдау маршруттарына қызмет көрсету құқығына куәліктер, жолаушыларды және багажды автомобильмен тұрақты халықаралық тасымалдауды жүзеге асыруға рұқсаттар жарамсыз болып есептеледі.

7. 2025 жылғы 1 қаңтардан бастап таксимен тасымалдаушы ретінде қызметтің басталғаны туралы хабарламалар, жолаушыларды облысаралық қалааралық, ауданаралық (облысішiлiк қалааралық) және халықаралық қатынастарда автобустармен, шағын автобустармен тұрақты емес тасымалдау, сондай-ақ жолаушыларды халықаралық қатынаста автобустармен, шағын автобустармен тұрақты тасымалдау жөніндегі қызметпен айналысу құқығына лицензиялар жарамсыз болып есептеледі.

**Қазақстан Республикасының**

**Президенті**